EUROPA-KOMMISSIONEN Bruxelles, den 10.9.2021 COM(2021) 575 final 2018/0247(COD) MEDDELELSE FRA KOMMISSIONEN TIL EUROPA-PARLAMENTET



i henhold til artikel 294, stk. 6, i traktaten om Den Europæiske Unions funktionsmåde



vedrørende Rådets holdning med henblik på vedtagelse af Europa-Parlamentets og Rådets forordning om et instrument til førtiltrædelsesbistand (IPA III) for perioden 2021-2027

(EØS-relevant tekst)



2018/0247 (COD) MEDDELELSE FRA KOMMISSIONEN TIL EUROPA-PARLAMENTET



i henhold til artikel 294, stk. 6, i traktaten om Den Europæiske Unions funktionsmåde



vedrørende Rådets holdning med henblik på vedtagelse af Europa-Parlamentets og Rådets forordning om et instrument til førtiltrædelsesbistand (IPA III) for perioden 2021-2027

(EØS-relevant tekst) 1.Sagsforløb Forslag fremsendt til Europa-Parlamentet og Rådet (dokument COM(2018) 465 final – 2018/0247 COD) 14. juni 2018 Udtalelse fra Regionsudvalget Udtalelse afgivet af Det Europæiske Økonomiske og Sociale Udvalg Enighed opnået i De Faste Repræsentanters Komité om et delvist forhandlingsmandat 6. december 2018 12. december 2018 19. marts 2019 Europa-Parlamentets holdning vedtaget (betænkning) 27. marts 2019 Trilog 1 afholdt 12. december 2019 Trilog 2 afholdt 12. juni 2020 Enighed opnået i De Faste Repræsentanters Komité om et supplerende delvist forhandlingsmandat 28. oktober 2020 Trilog 3 afholdt 4. december 2020 Trilog 4 afholdt (endelig) 2. juni 2021 Politisk enighed opnået i De Faste Repræsentanters Komité 30. juni 2021 Europa-Parlamentets AFET-udvalgs afstemning om godkendelse af kompromisaftalen 1. juli 2021 Rådets førstebehandlingsholdning vedtaget 7. september 2021 2.Formålet med Kommissionens forslag Instrumentet til førtiltrædelsesbistand (IPA III) er et centralt element i Unionens værktøjskasse for samarbejde med Vestbalkan og Tyrkiet inden for den flerårige finansielle ramme (FFR) for 2021-2027. Det generelle mål med IPA III er at støtte Republikken Albaniens, Bosnien-Hercegovinas, Islands, Kosovos, Montenegros, Republikken Nordmakedoniens, Republikken Serbiens og Republikken Tyrkiets bestræbelser på at vedtage og gennemføre de politiske, institutionelle, retlige, administrative, sociale og økonomiske reformer, som disse modtagere skal gennemføre for at overholde Unionens værdier og gradvis tilpasse sig Unionens regler, standarder, politikker og praksis ("gældende EU-ret") med henblik på et fremtidigt EU-medlemskab, som vil bidrage til gensidig stabilitet, sikkerhed, fred og velstand. IPA III har følgende specifikke mål: a) at styrke retsstatsprincippet, demokrati, respekt for menneskerettigheder og grundlæggende friheder, herunder ved at fremme et uafhængigt retsvæsen, styrket sikkerhed og bekæmpelse af korruption og organiseret kriminalitet, overholdelse af folkeretten, mediefrihed og akademisk frihed samt et gunstigt miljø for civilsamfundet; at fremme ikkediskrimination og tolerance; at sikre respekt for rettigheder for personer, der tilhører mindretal, og fremme af ligestilling mellem kønnene; at forbedre migrationsstyring, herunder grænseforvaltning, og tackle irregulær migration og håndtere tvangsfordrivelser; samt håndtering af tvangsfordrivelse b) at styrke den offentlige forvaltnings effektivitet og støtte gennemsigtighed, strukturelle reformer og god regeringsførelse på alle niveauer, herunder på områderne offentlige udbud og statsstøtte c) at sørge for udformning af regler, standarder, politikker og praksis i overensstemmelse med Unionens hos modtagerne i bilag I og styrke regionalt samarbejde, forsoning, gode naboskabsforbindelser, mellemfolkelige kontakter og strategisk kommunikation d) at styrke den økonomiske og sociale udvikling og samhørighed med særligt fokus på unge, bl.a. gennem uddannelse af høj kvalitet og beskæftigelsespolitikker, støtte til investeringer og udvikling af den private sektor med fokus på små og mellemstore virksomheder (SMV'er) samt udvikling af landbrug og landdistrikter e) at styrke miljøbeskyttelsen, øge modstandsdygtigheden over for klimaændringer, fremskynde overgangen til en kulstoffattig økonomi og udvikle den digitale økonomi og det digitale samfund og at styrke alle aspekter af bæredygtig konnektivitet f) at støtte den territoriale samhørighed og det territoriale samarbejde på tværs af land- og søgrænser, herunder det transnationale og interregionale samarbejde.

Den aftalte samlede finansieringsramme er på 14,162 mia. EUR (i løbende priser). 3.Bemærkninger til Rådets holdning Rådets holdning afspejler fuldt ud den aftale, der blev opnået enighed om på trilogerne. De vigtigste ændringer, Rådet har indført i forhold til Kommissionens forslag, omfatter følgende: –Budgettet: –et ændret budget for instrumentet i overensstemmelse med Rådet for Den Europæiske Unions konklusioner fra juli 2020 og med en forholdsmæssig tilpasning af de beløb, der ikke udtrykkeligt er opdelt i konklusionerne –en henvisning til det tilpassede bidrag til det overordnede FFR-udgiftsmål om, at 30 % af udgifterne i EU-budgettet skal understøtte klimamål –en forhøjelse af udgiftsmålet for klimaforanstaltninger til 18 %, idet målet er at øge denne andel til 20 % inden udgangen af 2027 –en tilføjelse af en henvisning til ambitionen om at bidrage til FFR-udgiftsmålet for biodiversitetsmål på 7,5 % i 2024 og 10 % i 2026 og 2027 –Forordningens forvaltningselementer: –en supplerende delegeret retsakt i 2021 om specifikke mål og tematiske prioriteringer for samarbejdet (dvs.: retsstatsprincippet, grundlæggende rettigheder og demokrati, god regeringsførelse, tilpasning til EU-retten, gode naboskabsforbindelser og strategisk kommunikation, territorialt og grænseoverskridende samarbejde, beskyttelse og forbedring af miljøkvaliteten, styrkelse af adgangen til og kvaliteten af uddannelse, erhvervsuddannelse og livslang læring på alle niveauer og tilbud om støtte til de kulturelle og kreative sektorer og sport, fremme af beskæftigelse af høj kvalitet og adgang til arbejdsmarkedet samt fremme af social beskyttelse og inklusion og bekæmpelse af fattigdom) –en gentagelse i artiklerne af overskrifterne på de tematiske prioriteringer for bistand (bilag II og III) –en erklæring fra Kommissionen om oprettelse af en geopolitisk dialog med Europa-Parlamentet (den fulde tekst fremgår af bilaget) –indarbejdningen af beslutninger fra Europa-Parlamentet og meddelelser fra Kommissionen i den politiske ramme –Differentiering og suspension af bistand –en ny betragtning og en ny bestemmelse om muligheden for at differentiere og/eller suspendere bistanden i tilfælde af betydelig tilbagegang eller vedvarende mangel på fremskridt hos en IPA III-modtager for så vidt angår respekt for demokratiet, menneskerettighederne og retsstatsprincippet. Det vil i en erklæring fra Kommissionen blive præciseret, at bestemmelserne i artikel [7a, stk. 5,] respekterer Kommissionens beføjelser i forbindelse med gennemførelsen af Unionens programmer og EU-budgettet generelt, uden at dette berører de beføjelser, som Kommissionen tillægges ved traktaterne og finansforordningen for så vidt angår suspension af bistand fra Unionen til tredjelande –Finansielle bestemmelser vedrørende instrumentet –tilføjelse af enkelte undtagelser til den generelle krydshenvisning til bestemmelserne vedrørende instrumentet for naboskab, udviklingssamarbejde og internationalt samarbejde, der tjener til sikring af fælles gennemførelsesbestemmelser for hovedparten af programmerne under udgiftsområde VI. Disse undtagelser har til formål at skabe mere synlighed for så vidt angår bestemte samarbejdsformer såsom indirekte forvaltning med modtagerlande, budgetstøtte og synlighedsbestemmelser –EFSD+ –yderligere beskrivelse i en artikel af forvaltningsstrukturer, som vil være vejledende for skal rådgive Kommissionen i forbindelse med forvaltningen af EFSD+-operationer, der dækker Vestbalkan. I anerkendelse af resultaterne af investeringsrammen for Vestbalkan giver artikel 11 mulighed for, at ikke-EU-organer, der deltager i Den Fælles Fond for Vestbalkan, kan inddrages i forvaltningen. Der vil i en erklæring fra Kommissionen blive mindet om, at det strategiske udvalg for investeringsrammen for Vestbalkan har en rådgivende rolle (den fulde tekst fremgår af bilaget) –Navne på modtagere

–der er enighed om at anvende modtagernes forfatningsmæssige navne, undtagen i forbindelse med Kosovo, hvor terminologien i stabiliserings- og associeringsaftalen mellem EU og Kosovo anvendes –Varighed/Anvendelsesdato: –ændringer af artikel 1 og 19; i artikel 1 oprettes forordningen for perioden for den flerårige finansielle ramme for 2021-2027 ("Genstand"), og artikel 19 indeholder en bestemmelse om tilbagevirkende kraft fra den 1. januar 2021 uden angivelse af slutdato ("Ikrafttræden") –Migration –henvisning til migration inden for rammerne af det mål for IPA III, der vedrører retsstatsprincippet, demokrati og grundlæggende rettigheder. Der er enighed om ordvalget ved henvisninger til irregulær migration ("tackle") og om medtagelsen af ordet "arbejdskraftmobilitet" i en betragtning om økonomisk og social udvikling – Synlighed –styrkelse af en række aspekter med henblik på at afspejle IPA's forskellige karakter og anvendelsesområde samt af en række forpligtelser for IPA III-modtagere –Forordningens formål –en omorganisering af de specifikke mål, særlig med henblik på at lægge mere vægt på Kommissionens prioriteter, dvs. den grønne pagt, konnektivitet og digitalisering –Programmeringsprincipper –styrkelse af teksten i artikel 7 om bistand til modtagere og programmeringstilgangen baseret på en balance mellem præstationsvurdering og princippet om retfærdig fordeling. Aftalen bibeholder målene i Kommissionens oprindelige forslag, opretholder ambitionsniveauet og giver mulighed for tilstrækkelig fleksibilitet til at gennemføre de nye regler. Kommissionen støttede derfor ovennævnte ændringer. 4. Konklusion Kommissionen støtter resultaterne af de interinstitutionelle forhandlinger og accepterer derfor Rådets holdning. 5. Erklæringer fra Kommissionen Kommissionen har fremsat tre ensidige erklæringer, som findes i tillægget.



TILLÆG Erklæringer fra Kommissionen

Erklæring fra Europa-Kommissionen om en geopolitisk dialog med Europa-Parlamentet om instrumentet til førtiltrædelsesbistand (IPA III) Europa-Kommissionen forpligter sig under hensyntagen til Europa-Parlamentets politiske kontrolfunktioner, jf. artikel 14 i traktaten om Den Europæiske Union, til at føre en geopolitisk dialog på højt plan mellem de to institutioner om gennemførelsen af Europa-Parlamentets og Rådets forordning (EU) 2021/XXX om oprettelse af et instrument til førtiltrædelsesbistand (IPA III). Denne dialog skal muliggøre udvekslinger med Europa-Parlamentet, hvis holdninger til gennemførelsen af IPA III vil blive taget fuldt ud i betragtning, under fuld respekt for Kommissionens evne til at gennemføre dette instrument, i overensstemmelse med dens institutionelle ansvar. Den geopolitiske dialog vil omfatte drøftelser om de generelle retningslinjer for gennemførelsen af IPA III, herunder om programmeringen forud for vedtagelsen af IPA III-programmeringsrammen og programmeringsdokumenter, og om specifikke emner såsom suspension af bistand til en modtager, hvis denne konsekvent tilsidesætter principperne om demokrati, retsstatsprincippet, god regeringsførelse, respekten for menneskerettighederne og de grundlæggende frihedsrettigheder. Den geopolitiske dialog vil blive struktureret som følger: i)En dialog på højt plan mellem på Kommissionens vegne kommissæren med ansvar for internationale partnerskaber og naboskabspolitik og udvidelse og Europa-Parlamentet. ii)En permanent dialog på højt embedsmandsplan med AFET-arbejdsgruppen med henblik på at sikre en hensigtsmæssig forberedelse og opfølgning på dialogen på højt embedsmandsplan. Dialogen på højt embedsmandsplan vil finde sted mindst to gange om året. Et af møderne kan falde sammen med Kommissionens forelæggelse af det årlige budgetudkast.



Erklæring fra Europa-Kommissionen om differentiering/suspension af bistand i artikel 8, stk. 5, i Europa-Parlamentets og Rådets forordning (EU) 2021/XXX af XX/XX/2021 om oprettelse af instrumentet til førtiltrædelsesbistand (IPA III) Europa-Kommissionen finder, at bestemmelsen i artikel 8, stk. 5, respekterer Kommissionens beføjelser i forbindelse med gennemførelsen af Unionens programmer og EU-budgettet generelt, så længe det ikke berører de beføjelser, som Kommissionen tillægges ved traktaterne og finansforordningen for så vidt angår suspension af bistand fra Unionen til tredjelande.